Materiál na rokovanie Materiál č.: 13/2014/2

2. zasadnutia

Mestského zastupiteľstva Dunajská Streda

v VII. volebnom období

*Dunaszerdahely Város Képviselő-testület*

*2. ülésének beterjesztett anyaga*

*a VII. választási időszakban*

**Návrh na zmenu Zásad vydávania a používania Vernostnej karty mesta Dunajská Streda**

***Határozati javaslat Dunaszerdahely Város Hűségkártyája Alapelveinek módosításáról***

Predkladá : JUDr. Zoltán Hájos, primátor mesta

*Beterjeszti:*

Preveril: Ing. Júlia Bubniaková, prednosta

*Ellenőrizte:*

Vypracoval : dr.jur. Katarína Mészárosová, referát právny

*Kidolgozta:*

Návrh na uznesenie: **Mestské zastupiteľstvo po prerokovaní predmetu návrhu**

*Határozati javaslat*

**A/ schvaľuje**

**B/ neschvaľuje**

# 

zmenu Zásad vydávania a používania Vernostnej karty mesta Dunajská Streda zo dňa 22. decembra 2010 v znení neskorších zmien nasledovne:

**V Čl. II. ods. 4, 5, 6 a 7 znie:**

„4. Mesto vydá vernostnú kartu fyzickej osobe uvedenej v bodoch 1. a 2. písm. a) týchto Zásad na obdobie 5 rokov, ak v období 12 mesiacov pred dňom 30.11. predchádzajúceho roka nemala voči mestu Dunajská Streda žiadne nedoplatky.

5. Mesto vydá vernostnú kartu právnickej osobe uvedenej v bode 2. písm. b) týchto Zásad na obdobie 5 rokov, ak v období 12 mesiacov pred dňom 30.11. predchádzajúceho roka nemala voči mestu Dunajská Streda žiadne nedoplatky

6. Vernostná karta, ktorá bola vydaná na dobu 5 rokov stráca platnosť na daný kalendárny rok, ak držiteľ vernostnej karty v bezprostrednom predchádzajúcom kalendárnom roku, neuhradil mestu Dunajská Streda do 30.11. miestne dane, poplatky a nájomné.

7. V prípade, ak držiteľ vernostnej karty vydanej na obdobie 5 rokov, v predchádzajúcom roku, v ktorom jeho vernostná karta nebola platná, ale spĺňa podmienky na vydanie vernostnej karty v nasledujúcom kalendárnom roku, platnosť jeho vernostnej karty sa obnoví.“

V **Čl. IV**. ods. 1 sa slová „3-ročného obdobia“ nahrádzajú slovami „5-ročného obdobia“.

**Čl. VI. ods. 1 Zásad:**

„1. Ak fyzická osoba spĺňajúca podmienky na vydanie vernostnej karty neobdrží vernostnú kartu najneskôr do 31. januára prvého kalendárneho roka príslušného päťročného obdobia, na ktoré sa vernostná karta vydáva, môže požiadať o vrátenie sumy uvedenej v Článku V. ods.1 písm. e), f), g) a k) týchto Zásad.“

**ČL. V ods. 1 písm. j) Zásad:**

„j) 0,25 eur pre cestujúcich bez zľavneného cestovného, 0,30 eur pre žiakov a študentov základných, stredných a vysokých škôl (najdlhšie však do dovŕšenia 26. roku veku), držiteľov preukazu ŤZP a ŤZP-S, sprievodcov držiteľa preukazu ŤZP-S, dôchodcov do dovŕšenia 70. roku veku z ceny cestovného lístka mestskej autobusovej dopravy, pri platbe dopravnou kartou dopravcu “

**December 2014**

***2014. december***

**Dôvodová správa k predloženému materiálu č. ............/2014/2**

Dôvodom navrhovanej zmeny Zásad vydávania a používania Vernostnej karty mesta Dunajská Streda zo dňa 22. Decembra 2010 v znení neskorších zmien je zmena doby platnosti Vernostnej karty mesta Dunajská Streda a zmena taríf cestovného mestskej autobusovej dopravy:

Doterajšie znenie:

**Čl. II. ods. 4,5,6 a 7 Zásad:**

„4. Mesto vydá vernostnú kartu fyzickej osobe uvedenej v bodoch 1. a 2. písm. a) týchto Zásad na obdobie 3 rokov, ak od 01.01.2011 do 31.12.2011 a v ďalších rokoch v období 12 mesiacov pred dňom 30.11. predchádzajúceho roka nemala voči mestu Dunajská Streda žiadne nedoplatky.

5. Mesto vydá vernostnú kartu právnickej osobe uvedenej v bode 2. písm. b) týchto Zásad na obdobie 3 rokov, ak od 01.01.2011 do 31.12.2011 a v ďalších rokoch v období 12 mesiacov pred dňom 30.11. predchádzajúceho roka nemala voči mestu Dunajská Streda žiadne nedoplatky

6. Vernostná karta, ktorá bola vydaná na dobu 3 rokov stráca platnosť na daný kalendárny rok, ak držiteľ vernostnej karty v bezprostrednom predchádzajúcom kalendárnom roku, s výnimkou roku 2011, neuhradil mestu Dunajská Streda do 30.11. miestne dane, poplatky a nájomné.

7. V prípade, ak držiteľ vernostnej karty vydanej na obdobie 3 rokov, v predchádzajúcom roku, v ktorom jeho vernostná karta nebola platná, ale spĺňa podmienky na vydanie vernostnej karty v nasledujúcom kalendárnom roku, platnosť jeho vernostnej karty sa obnoví.“

**Čl. IV. ods. 1 Zásad:**

„1. Vernostná karta okrem náležitostí, ako názov a erb mesta Dunajská Streda, označenie „VERNOSTNÁ KARTA – HŰSÉGKÁRTYA“, hologram, poradové číslo, označenie 3-ročného obdobia, na ktoré sa vydáva, rok platnosti, čiarový kód, obsahuje

a) pre fyzickú osobu :

- meno, priezvisko a dátum narodenia fyzickej osoby,

- meno, priezvisko a dátum narodenia maloletých detí fyzickej osoby,

- úplnú adresu trvalého bydliska fyzickej osoby;

b) pre fyzickú osobu – podnikateľa:

- obchodný názov

- meno, priezvisko, dátum narodenia fyzickej osoby,

- IČO fyzickej osoby- podnikateľa,

- meno, priezvisko a dátum narodenia maloletých detí fyzickej osoby,

- úplnú adresu trvalého bydliska fyzickej osoby,

- úplnú adresu miesta podnikania fyzickej osoby, ak je odlišná od adresy jej trvalého pobytu.

c) pre právnickú osobu

- názov a sídlo právnickej osoby

- IČO právnickej osoby“

**Čl. VI. ods. 1 Zásad:**

„1. Ak fyzická osoba spĺňajúca podmienky na vydanie vernostnej karty neobdrží vernostnú kartu najneskôr do 31. januára prvého kalendárneho roka príslušného trojročného obdobia, na ktoré sa vernostná karta vydáva, môže požiadať o vrátenie sumy uvedenej v Článku V. ods.1 písm. e), f), g) a k) týchto Zásad.“

**ČL. V ods 1 písm. j) Zásad:**

„j) 0,25 eur pre cestujúcich nad 18 rokov veku a 0,15 eur pre cestujúcich do 18 rokov veku z ceny cestovného lístka mestskej hromadnej dopravy“